"เชิญคุณมาเปิดประสบการณ์กับ"
เมนูสยอง
ที่รัก
อย่าสูบบุหรี่ เดี๋ยวเพดานปากพัง
งั้นเพดานปากฉันก็จะพังอย่างมีสุข
เฮ้
มาร์โก คืนนี้ยิ่งใหญ่มาก โอเคไหม
การลิ้มรสอาหาร มันละเอียดอ่อนมาก
บุหรี่จะทำลายความสามารถ...
- ในการเข้าถึงรสชาติที่แท้จริง - ไม่เอาน่า
ขอล่ะ เชื่อกันหน่อย
ก็ได้ ให้ตายสิ
ขอบคุณ
มาซะที
จะขึ้นได้หมดทุกคนเหรอ
สบายมาก ลูกค้าทั้งหมด 12 คน
ต่อหนึ่งคืนเหรอ
เขาทำกำไรได้ยังไง
1,250 ดอลลาร์ต่อหัว
นี่อำเล่นใช่ไหม
เราจะได้กินโรเล็กซ์เหรอ
อย่าเอ่ยถึงราคาให้เสียอารมณ์เลย
ตีเนียนแล้วกินให้อร่อย
ให้มันเป็นมื้อที่วิเศษ
นายเป็นคนจ่าย
- ไม่เลว - ขอบใจ
นายสมควรได้มัน
รู้ไหมใครจะชอบแบบนี้ เบ็ตตี้ไง
เหมือนได้ตบกบาลฝ่ายบัญชีเต็มๆ
นี่ไม่ได้เลี้ยงลูกค้าด้วยซ้ำ
เรามันทุเรศสินะ
เยี่ยม นักชิมบ้าพลัง
แค่ช่วงอาหารว่างก็คงเมาแล้ว
- ไง ทุกคน - นั่งเรือไป
คิดว่าเราจะได้ขึ้น...
ใส่รองเท้าส้นเดินสะพานลงเรือ
ซวยแล้ว
แม่เจ้าโว้ย
ลิเลียน บลูม คุณพระช่วย
ใครคือลิเลียน บลูม
นักวิจารณ์อาหารจาก "เซวอร์"
เธอเป็นคนค้นพบสโลวิค
โอเค ฉันขอยืนยัน
คืนนี้อลังการแน่
ขึ้นเรือสู่ฮอว์ธอร์นได้
ฮอว์ธอร์น ขึ้นเรือได้
ว้าว
ทุกท่าน กรุณานั่งกันตามสบาย...
ระหว่างที่เราเดินทางสู่เกาะฮอว์ธอร์น
- ขอบคุณ - อะฮอย
เดินเรือได้ กะลาสี
หวังว่าเรือยังอยู่ในสภาพดีเนอะ
ใช่แล้วครับ
มุกบนเรือ
- ใช่ - เรือ ใช่
- เราอยู่บนเรือ - ใช่ อยู่บนเรือ
มีคนดังอยู่บนเรือด้วยสินะ
ค.ด. มาด้วยแฮะ
ดังแทบจะกริบ ดังย้อนยุค
คนมันเคยดัง
พระเจ้าช่วย ดูนี่สิ
คุณควรจะรับหน้าแทนผมไม่ใช่เหรอ
ให้แน่ใจว่าไม่มีใครมากวนผม
รู้กันอยู่ว่าคุณไม่ได้ถูกกวน
ฉันดูหนังของเขาทุกเรื่องสมัยเด็ก
- ฟังนะ - เขาเป็นสายกินตัวยง
น่าจะใช่
เชฟสโลวิคขอต้อนรับคุณ...
ด้วยหอยนางรมท้องถิ่น ในซอสอีมัลชั่นมินโญเน็ต...
กับคาเวียร์เลมอนและใบออยสเตอร์ ทานให้อร่อยครับ
- สวยมาก ขอบคุณ - ขอบคุณ
หนึ่งในเมนูดั้งเดิมเขา
ไข่มุกเลมอนทำจากแอลจิเนต
แอลจิเนตคือ...
สาหร่ายไง
จริงด้วย ใช่
- ขยะในสระ - ไม่ใช่...
น่าอร่อย
พระเจ้าช่วย
ฮาแตกเลย
มันอร่อยมากจนฮาแตก
ก็ดี
ฉันชอบหอยนางรมอย่างเดียวมากกว่า
ชอบหอยนางรม
ไม่ มันคือการสร้างสมดุลของทุกอย่าง
เธอต้องให้รสมินโญเน็ตสัมผัสปาก
อย่าพูด "สัมผัสปาก"
สายไปแล้ว สัมผัสปาก
หวัดดี
ขอบคุณ
ให้ตายสิ เหมือนงานพรอมเลย
เหรอ ฉันไม่เคยไปงานพรอม
จริงเหรอ ทำไมไม่ไป
เพราะสาวเท่แบบเธอปฏิเสธหมด
โถ น่าสงสาร
ช่างหัวนังพวกนั้นเถอะ
- ไบร์ซ - ยินดีต้อนรับ
ยินดีต้อนรับ คุณลอริเมอร์
- สวัสดี เฟลิซิตี ลินน์ - สวัสดีค่ะ
- เดเมียน การ์เซีย - และคุณจอร์จ ดิแอซ
- คุณดิแอซ ยินดีค่ะ - ให้ชื่อจริงผมไปเหรอ
ก็ต้องให้ชื่อจริงสิ
- แล้วปาปารัสซีล่ะ - ยินดีค่ะ
กลัวทำไม เราอยู่บนเกาะ ต้องให้ชื่อจริงสิ
ขอต้อนรับสู่ฮอว์ธอร์น
คุณเล็ดฟอร์ดและคุณเวสเตอร์เวลต์
ไม่ใช่
ขอโทษ ไม่ใช่ นั่นมัน...
ไม่ใช่คุณ... เขาเปลี่ยนแผน คุณเวสเตอร์เวลต์มาไม่ได้...
นี่คือคุณ...
ฉันมาร์โก
หวัดดี ยินดีที่ได้รู้จัก
มาร์โก ยินดีต้อนรับ
เราจะพยายามทำให้ค่ำคืนของคุณ รื่นเริงที่สุด
- ขอบคุณ - เชิญทางนี้
ขอบคุณ
พระเจ้าช่วย ฉันขอโทษจริงๆ
เมื่อกี้ประหลาดมาก ขอโทษ มันไม่ใช่...
ไม่เป็นไร
อย่าคิดมาก
โทษที
คุณลีแบรนต์
คุณนายลีแบรนต์ ยินดีต้อนรับค่ะ
เราจะตรงไปยังห้องอาหาร ถ้าคุณไม่ว่าอะไร
- เรามาทัวร์บ่อยแล้ว - ใช่ค่ะ เห็นด้วย
แขกผู้มีเกียรติเดินคุยกันต่อทางนี้ได้ค่ะ
ขอบคุณ ตามฉันมาค่ะ
แล้วตอนนี้คุณทำอะไรอยู่
ขอบคุณที่ถาม
เห็นไหม คนยังรู้จักผม
ผมกำลังเปลี่ยนแนวมาเป็นพรีเซนเตอร์
ทำสิ่งที่ชอบ
เกาะฮอว์ธอร์นมีพื้นที่ป่าและทุ่งหญ้า สิบสองเอเคอร์
มีทะเลรายล้อมเป็นของขวัญ
ใช่ จริง
เรากำลังเก็บหอยเชลล์อยู่ตรงนั้น พวกคุณจะได้กินมันคืนนี้
- ไม่จริงน่า เยี่ยมไปเลย - จริงค่ะ
เฮ้
เก็บมาเยอะๆ เลย เพื่อน
เราหิวแทบแย่แล้ว
พระเจ้าช่วย
ฉันชอบความรู้สึก ที่มันมีแนวคิดชีวนิเวศ
ใช่ มันเหมือนกับห้องโถงรสนิยมสูง
ไม่ ฉันชอบชีวนิเวศมากกว่า
ชีวนิเวศดีกว่า ใช่แล้ว เห็นด้วยเลย
เราได้มาถึงจุดที่คนจะพูดถึงอะไรเว่อร์ๆ แล้ว
บ้าบอมาก
ดมดูสิ
เรากินเยอะแน่ๆ
ผมเป็นสายกินตัวเป้ง
เรื่องอาหารขอให้บอก
และผมเป็นเพื่อนซี้ของเชฟ
โอเค พ่อรูปหล่อ
ห้องอบควันของเรา ออกแบบแนวสแกนดิเนเวีย
เราใช้เนื้อจากโคนมเท่านั้น...
ซึ่งเราใช้เวลา 152 วันในการบ่ม เพื่อคลายใยกล้ามเนื้อ
- ใช่ - เข้าไปดูนิดนึงได้ไหม
ฉันอ่านทางออนไลน์มา
งั้นเหรอ ขอดูหน่อยได้ไหม
- เนื้อย่างเกาหลี - ได้ค่ะ
แต่กรุณาอย่าแตะต้องเนื้อ มันยังบ่มไม่สมบูรณ์
จะเกิดอะไรขึ้นถ้ากินมันในวันที่ 153
นรกจะแตก หรือว่า...
แบคทีเรียน่าจะไหล...
เข้าสู่เส้นเลือดของผู้บริโภค และกระจายไปตามไขสันหลัง...
หลังจากนั้น สุขภาพของเขาก็จะเสื่อม...
และก็ตายหลังจากนั้นไม่นาน
ใช่ค่ะ นรกแตกแน่
ดีที่เราเป็นมือโปร ว่าไหม
- ฉันอยากทำงานให้เธอ - ใช่
เฟี้ยวมาก
เราอยู่กันที่นี่
คุณอยู่ที่นี่กันจริงๆ เหรอ ทุกคนเลยรึเปล่า
พวกเราทุกคนค่ะ
ยกเว้นเชฟ
ทำไปเพื่อ...
"สร้างความสามัคคี" ใช่ไหม
ไม่ค่ะ คุณเฟลด์แมน
มันลึกล้ำกว่านั้นเยอะ
ที่นี่ เราคือครอบครัว
เริ่มงานหกโมงเช้าทุกวัน โดยมีเวลาเตรียมการห้าชั่วโมง
เราเก็บเกี่ยว เราดอง
เราเชือด เราหมัก
เราทำของเหลว เราทำโมเลกุลา
เราวุ้น
- เขา "วุ้น" เหรอ - ใช่
เราวุ้น
โดยปกติ มื้อเย็นจะใช้เวลาสี่ชั่วโมงยี่สิบห้านาที
ทุกวันจะจบลงตอนตีสองกว่า
ดังนั้นใช่ เราอยู่ด้วยกันที่นี่ดีที่สุด
พวกคุณเคยเหนื่อยหน่ายไหม หรือ...
- "เหนื่อยหน่าย" เหรอ - ใช่ ขอโทษๆ
เบื่อที่จะทำแต่สิ่งเดิมๆ น่ะ
เชฟคาดหวังความสมบูรณ์แบบ พวกเราก็เช่นกัน
เราไม่เคยรู้สึกเหนื่อยที่จะออกแบบ...
ให้อาหารรสชาติดี
เอาล่ะ ใครหิวแล้วบ้าง
มีอาหารให้กินหลังทัวร์ ใช่ไหม
จากอาหารบนเรือสู่โต๊ะกินข้าว
เอลซ่า
ขอโทษครับ
เอลซ่า หวัดดี
ใครอยู่ที่นั่นเหรอ
เชฟ
เข้าไปดูได้ไหม
แม้แต่เรายังเข้าไปในบ้านเชฟไม่ได้เลย คุณเล็ดฟอร์ด
มาเถอะ
เราห้ามรบกวน ท่านอภิมหาจักรพรรดิแห่งอาหาร
ก็ได้
แพะคือสุดยอดตลอดกาลใช่ไหม
ไม่ๆ ย้อนไปสมัยนั้น...
คิดว่าเขาจะเลือกพี่เบิ้มนั่นเหรอ
เราน่าจะตั้งเวลาโพสต์ลงดีกว่า
งั้นเหรอ ให้ได้จังหวะที่เหมาะสินะ
ฉันจองที่นั่งดีที่สุด คุณบอกฉันสิ
โดยอ้างชื่อผม
แหม ฉัน...
หวัดดีอีกครั้งค่ะ
รับพาร์เฟต์ไหมครับ
วิวสวยมาก
อยากถ่ายรูปรึเปล่า
เรานั่งที่ไหน ลูกพี่
แลกที่กับผมหน่อย
- คุณ... - มิลส์
คุณมิลส์ คุณจะได้นั่งที่ของคุณเวสเตอร์เวลต์
คุณจะได้เห็นวิวที่สวยกว่า
ฉันไม่อยากได้วิวที่สวยกว่า
ไม่ ผมอยากดูห้องครัว
ขอบคุณ
เราขอโรเซ่ก่อน
ขอให้สนุกค่ะ
"คุณเวสเตอร์เวลต์"
เชิญชมพ่อครัวรังสรรค์อาหารได้ตามสบาย
แต่ขอความกรุณา อย่าถ่ายรูปอาหารของพวกเรา
เชฟรู้สึกอย่างยิ่งว่า ความงดงามของผลงานเขา...
อยู่ที่ความไม่ยั่งยืนของมัน
มาเร็ว ห้ามพลาดสิ่งนี้
คุณใช้เครื่องพาโคเจ็ตทำมันเหรอ
ถูกต้องแล้วครับ
เครื่องพาโคเจ็ตสามารถ ทำให้ลักษณะอาหารละเอียดเหมือนหิมะ
เจ๋ง
ใช่ ฉันมีเครื่องนึง
ช่างรอบรู้จริงๆ คุณเล็ดฟอร์ด
รู้จักชื่อผมเหรอ
เราอยากรู้ชื่อทุกคนที่มาทานอาหารกับเรา
แล้วเชฟอยู่แถวนี้รึเปล่า ผมอยากคุยกับเขา
คุณไปนั่งกับที่ดีกว่า
เราใกล้จะเสิร์ฟแล้ว
ได้ โอเค ขอบคุณ
- ว้าว - รับไวน์อีกไหมครับ
ลงรายละเอียดทุกเม็ด บ้าไปแล้ว
- เขารู้ชื่อฉันด้วย ที่รัก - ไม่เห็นนายถามชื่อเขาเลย
แหม ก็นะ
เขาอยู่นั่นไง
ซวยแล้วสิ
เขามองฉันอยู่เหรอ
"อาหารเรียกน้ำย่อย"
นั่นเรียกว่าจืดเหรอ
จืดชืดเลยแหละ
ชอบฤดูหนาว ใช่ไหมล่ะ
- ฉันไม่ได้... - พิลึกคน
นี่คือเมล่อนแตงกวาดองอัดเป็นลูก...
หิมะนมกับใยเผา
- ขอบคุณ - ทานให้อร่อยครับ
"อาหารเรียกน้ำย่อย เมล่อนแตงกวา หิมะนมและใยเผา"
หลงใหลหิมะได้ไม่จบสิ้น
ไปที่ไหนก็เจอหิมะ แต่ไม่มีใครเบื่อ
ได้รสชาติของแพะบ้างไหม
อยู่ที่ปลายลิ้น กลิ่นลูกแพะ
เธอบอกว่านม
สงสัยจัง
- เธอไม่ได้บอกว่านมอะไร - ไม่ได้บอก
ฉันอยากรู้จุดขายของรายการ...
แต่ก่อนอื่น ฉันอยากกล่าวคำขอบคุณ สำหรับสองปีที่ผ่านมา
โอกาสนี้คือ...
สิ่งที่ดีที่สุดในชีวิตคุณ
- ขอให้เป็นแบบนี้อีกหลายๆ ปี - ฉันตั้งใจดื่มอำลา
ให้ฉันกล่าวลาได้ไหม
- ไม่ใช่เลย - ใช่
- ฉันกำลังจะเริ่มงานใหม่ - ให้ตายสิ
แม่ฝากฉันเข้าทำงานที่โซนี่
ฉันบอกคุณสองสัปดาห์ก่อน
นี่คือมือถือสำหรับทำงาน
- นี่คือบัตรเครดิตของบริษัท - ทำอะไรน่ะ ห้ามคืน
และนี่คือกุญแจบ้านคุณที่แอลเอ...
- ผมไม่มีกระเป๋า - บ้านคุณที่นิวยอร์ก...
และบ้านอีกหลังที่นิวยอร์กที่เมียคุณไม่รู้
- อแมนด้าเป็นไงบ้าง - รับไป เพราะวันจันทร์ฉันไม่อยู่แล้ว
เราจะคุยเรื่องชีวิตส่วนตัวเหรอ
- เราสนิทกันเหรอ - ฉันก็ไม่อยากคุยหรอก
- ไม่ควรงั้นเหรอ - จำเป็นรึเปล่า
ไม่ดี ไบร์ซ โอเคไหม
อแมนด้ากับฉันระหองระแหงกัน ไม่ดีเลย
นายผิดรึเปล่า
เธอผิดที่ให้ฉันส่งข้อความหาเพื่อนร่วมงานเธอ
ฉันผิดสิวะ เพื่อน
ฉันมันทุเรศ
อย่างน้อยเราก็มีงาน
- และเงิน - แด่งานกับเงิน
- ใช่แล้ว พี่น้อง - ถูกต้อง
เรามันน่าสมเพชใช่ไหม
ให้ตายเถอะ เพื่อน พูดอีกก็ถูกอีก
ฉันไม่เอา...
ให้ตาย ฉันอยากเข้าไปอยู่ในนั้นจริงๆ
ไม่เป็นไรใช่ไหม...
ที่ฉันไม่รู้สึกอินเท่านาย
ไม่เลย สบายๆ
ฉันนั่งอยู่กับสาวที่เฟี้ยวที่สุดในนี้
โอเค แล้วทำไมถึงหลงใหลเรื่องอาหารนัก
ไม่รู้สิ เข้าใจความรู้สึกของการที่คนหลงใหล...
นักกีฬา นักดนตรี...
- นักวาดภาพ อะไรแบบนั้น - เข้าใจ
คนพวกนั้นน่ะงี่เง่า
สิ่งที่พวกเขาทำมันไม่สำคัญ
เขาเล่นลูกบอลสูบลม อูกูเลเล อะไรเทือกนั้น
แต่พวกเชฟ...
เขาเล่นกับวัตถุดิบแห่งชีวิต
กับความตาย
ฉันดู "เชฟส์เทเบิล" ทุกตอนมาสองสามครั้งแล้ว
ดูสโลวิคในนั้นมายี่สิบครั้ง
ฉันดูเขาอธิบายว่า สตรอว์เบอร์รีเขียวช่วงไหนถึงจะอ่อนที่สุด
ฉันดูเขาจัดจานหอยเชลล์ ในนาทีสุดท้ายที่กล้ามเนื้อมันจะตาย
มันมีความหมายแฝงในการเสียดสีสังคม...
ซึ่งเหมือนกับผลงานของพระเจ้า ไม่ต่างกัน
พูดได้สละสลวยมาก ไทเลอร์
- หยุดเลย ไม่หรอก - ฉันพูดจากใจจริง
ฉันน่าจะเริ่มเข้าใจแล้ว
- จริงเหรอ - ก็นิดหน่อย
"จานที่หนึ่ง"
โอเค
ครับ เชฟ
สวัสดีครับ
สวัสดี
- สวัสดีค่ะ - สวัสดี
ขอต้อนรับสู่ฮอว์ธอร์น
ผมชื่อจูเลียน สโลวิค และเรายินดีปรุงอาหารให้คุณในค่ำคืนนี้
การแสดงเริ่มแล้ว
ในสองสามชั่วโมงข้างหน้า...
คุณจะได้รับประทานไขมัน...
เกลือ น้ำตาล โปรตีน...
แบคทีเรีย เชื้อรา...
พืชและสัตว์นานาชนิด...
และระบบนิเวศทั้งหมดในบางครั้ง
แต่ผมต้องขอร้องคุณเรื่องนึง
แค่เรื่องเดียว
อย่ากิน
เขาพูดจริงเหรอ
ลิ้มรส
ดื่มด่ำ
เพลิดเพลิน
คำนึงถึงอาหารทุกๆ คำที่คุณเอาเข้าปาก
จงมีสติ
แต่จงอย่ากิน
อาหารของเรามีค่ามากกว่านั้น
และมองไปรอบๆ
พวกเราได้มาอยู่บนเกาะนี้
เปิดใจรับ
ยอมรับทุกอย่าง
และให้อภัย
และอีกอย่างนึง...
อาหาร
ใช่แล้ว จัดมาๆ
มากันแล้ว
ว้าว เหมือนขบวนพาเหรดเลย
อาหารจานแรกมีชื่อว่า "เกาะ"
บนจานคือพืชจากทั่วทั้งเกาะ...
ที่จัดแต่งอยู่บนหินจากแนวชายฝั่ง...
ซึ่งพรมด้วย น้ำทะเลกรองที่เกือบจะแข็ง...
มันจะเสริมรสชาติในขณะที่ละลาย
นี่คือสิ่งที่คนคนนั้นเก็บมาก่อนหน้านี้...
ว่าไงนะ
ขอโทษครับ เชฟ
ไม่เป็นไร
ใช่ มันคือหอยเชลล์ที่เพิ่งเก็บมา
นี่คือสิ่งที่คุณต้องจำเกี่ยวกับอาหารจานนี้
ทุกคนบนเกาะแห่งนี้อย่างพวกเรา ไม่มีความสำคัญ
เกาะแห่งนี้และธาตุอาหารที่มันมีให้...
มีชีวิตอยู่ในสภาพสมบูรณ์แบบที่สุด โดยที่เราไม่ต้องไปเก็บเกี่ยวมัน...
จัดการมัน หรือย่อยมัน
สิ่งที่เกิดขึ้นในห้องนี้ช่างไร้ความหมาย...
เมื่อเทียบกับสิ่งที่เกิดขึ้นในธรรมชาติข้างนอก...
ในผืนดิน ในน้ำ...
ในอากาศ
เราเป็นแค่เผ่าพันธุ์ที่หวาดกลัว ได้ทุกเสี้ยววินาที
แต่ธรรมชาตินั้นเป็นนิรันดร์
ทานให้อร่อย
ฟังแล้วสดชื่นจัง
ร้องไห้อยู่เหรอ
ฉันรู้สึกว่ามันกินใจมาก ทุกอย่างมันช่างงดงาม
สวยจนไม่กล้ากิน
รู้ไหม ร้านอาหารที่ดีที่สุด ในบ้านเกิดฉัน...
เชฟไม่น่าจะโมโหฉัน ใช่ไหม
เรื่องหอยเชลล์น่ะ
ไม่ต้องเรียกเขาว่า "เชฟ" หรอก
ฉันค่อนข้างแน่ใจว่า เขาไม่รู้ว่านายอยู่ที่นี่ด้วยซ้ำ
ฉันแอบอยากให้เขา...
- ชอบนายเหรอ - ประมาณนั้น
ไทเลอร์ นายเป็นลูกค้า
นายจ่ายเงินมาให้เขาทำอาหาร
ไม่สำคัญหรอกว่าเขาชอบนายรึเปล่า
ก็จริง เดี๋ยว หมายความว่าไง
เปล่า
ใจเย็น กินหินไปเถอะ
และเพื่อดื่มคู่กัน นี่คือไวน์ของเพื่อนเราที่แคโรลีนมอเรย์...
ชาแซแญ็ง-ม็องตราเชต์...
ไวน์ชั้นดีปี 2014
ไม่ใช่แค่จากไร่องุ่นเดียวกัน
แต่เป็นต้นองุ่นในแนวเดียวกัน
- ว้าว เพอร์เฟกต์ - วิเศษมาก
คิดว่าไง ผมรู้สึกว่ามันค่อนข้างจะ...
มันดีครึ่งๆ กลางๆ ดีเป็นบางคำ
ดีเป็นบางคำ
เวลาจัดจานต้องละเอียด
นี่มันละเอียดทุกกระเบียดนิ้ว
ได้รสชาติ และสะอาดมาก
มีกลิ่นอายทะเล
- กลิ่นอายทะเลเหรอ - และมหาสมุทร
- ธารัสซาเป็นวิญญาณโบราณแห่งทะเล - ธารัสซากับพอนตัส
- ใช่ๆ - ถูกต้อง
เรากำลังกินมหาสมุทร
- ใช่ - ใช่
อาหารเป็นยังไง
ก็ดี
อย่าพูดแค่ "ดี" ในรายการ
คุณต้องประดับคำพูด
ให้ตายสิ ปัดโธ่ นี่ไม่ใช่การผ่าตัดสมองนะ
- มันคือโชว์ท่องเที่ยวกับอาหาร - ฉันรู้ ก็ลองดูสิ
ได้ งั้นลองเสนอให้ฟังที
โอเค เราไปอิตาลีใช่ไหม
เราถ่ายฉันตอนใส่กางเกงคาปรี บนเวสปาสีเขียวอ่อน...
ขี่ไปเรื่อยๆ เพื่อหาฟาร์มท้องถิ่นที่มีชีส
ผมกินชีส แล้วก็...
ถ่ายภาพผมระยะใกล้
แล้วผมก็หลับตา แกล้งถึงจุดสุดยอด...
แล้วก็ไปแอฟริกาใต้...
แล้วผมอาจจะพูดถึง ความน่ารังเกียจของการเหยียดเชื้อชาติ...
แล้วก็เปรี้ยง ได้รางวัลเอ็มมี
- แค่นั้น - กินได้รึยัง
คุณจะเสนอสตรีมมิ่งทั้งสามช่อง แบบนั้นวันจันทร์เหรอ
- ใช่ ประมาณนั้น - ขายได้ก็บ้าแล้ว
หายนะชัดๆ
คุณไม่น่าจะได้ไปแอฟริกาใต้ ทั้งที่ยังติดคดีเมาแล้วขับ
- ชอบไหม - อาหารนากน่ะเหรอ
ชอบนะ ของเขาดี
ฉันได้กินหอยอร่อยแบบนี้ โดยฝีมือเชฟที่บ้าน ริคาร์โด
รู้จักริคาร์โด เขาเทพมากๆ
เหลือเชื่อจริงๆ
ช่างเถอะ อย่างน้อยก็พูดได้ว่าเคยมาที่นี่แล้ว
พ่อฉันเคยบอกว่า เราจ่ายเงินเพื่อประสบการณ์
นี่ดูเหมือน...
มากินข้าวแถบชานเมือง
โคตรธรรมดา
ฉันเจอแพร์รี่ที่ดีลอเรนติสเมื่อวันก่อน
เขาเป็นไงบ้าง
รู้กันอยู่...
แพร์รี่
ขอบคุณ
จัดจานในอีกห้านาที
ทราบแล้ว เชฟ
"จานที่สอง"
เขาจะตบมือเรื่อยๆ ใช่ไหม
ขนมปังมีอยู่บนโลกนี้ในรูปแบบต่างๆ มากว่า 12,000 ปี...
โดยเฉพาะในหมู่คนจน
แป้งกับน้ำ
จะมีอะไรง่ายกว่านั้น
แม้กระทั่งวันนี้ ธัญพืชครอบคลุม หกสิบห้าเปอร์เซ็นต์ของเกษตรกรรมทั้งหมด
ผักและผลไม้แค่หกเปอร์เซ็นต์
ไพร่กรีกโบราณจิ้มขนมปังเหม็นหืนกับไวน์ กินเป็นอาหารเช้า
และพระเยซูได้สอนเรา ให้สวดอ้อนวอนขอให้ได้กินขนมปังทุกวัน
ขอให้ได้กินขนมปังทุกวัน
มันคืออาหารของสามัญชนมาตลอด
แต่แขกที่รักทุกท่าน พวกคุณไม่ใช่สามัญชน
ฉะนั้นในคืนนี้...
คุณจะไม่ได้ขนมปัง
"จานขนมปังไร้ขนมปัง ไม่มีขนมปัง เครื่องเคียงของคาว"
- เขาอำอยู่แน่ๆ - อำแน่นอน
นี่มันอีกระดับนึงเลย
ได้ยังไงกัน เขาเปล่าอำ
ไม่เสิร์ฟขนมปังในร้านอาหารที่ขึ้นชื่อด้านขนมปัง น่ารักมาก
- อะไรนะ - ขอบคุณ
ไม่ได้อำเล่น ใช่ไหม
- อะไรกัน - ไม่
หยอดมุกแน่ๆ
นี่เอาจริงเหรอ
ขอให้เพลิดเพลินไปกับเครื่องเคียง ที่ไม่ได้กินคู่กับอะไร
"ขนมปังที่คุณจะไม่ได้กินคืนนี้...
ทำมาจากต้นอ่อนข้าวสาลีแดง สายพันธุ์โบราณ...
ปลูกโดยหุ้นส่วนเรา ในโครงการธัญพืชเตฮาชาพี...
ซึ่งมุ่งมั่นในการอนุรักษ์ธัญพืชโบราณ"
นี่มันบ้าไปแล้ว
บอกได้เลยว่า ความคิดที่ไม่ให้ขนมปังมากิน...
มันก็เจ๋งดี
แบบนี้มันแหวกแนวไปหน่อย ว่าไหม
มันโหดร้ายมาก
เขารู้มาตลอดว่า อาหารคือตัวกำหนดชนชั้นตั้งแต่สมัยก่อน...
ฉันเองก็รู้เรื่องนั้น
ก็จริง
แต่ฉันก็บอกได้ว่า อันนี้ยังผสมไม่เข้ากันดีสักเท่าไหร่
ใช่
ผมกะว่าจะไม่พูดแล้วเชียว
แต่สังเกตเห็นตั้งแต่วางจาน
จานนี้แย่
ใช่ ซึ่งจริงๆ แล้ว...
ไม่ควรเจออะไรแบบนั้น ในร้านอาหารระดับนี้ แต่นี่ไง
- นี่ไงล่ะ - ใช่
ให้ตายเถอะ นี่มันแสบถึงทรวงจริงๆ
วิธีที่เขาแฝงข้อคิดทางประวัติศาสตร์
มันคือเกมที่ต้องพยายามทายว่า...
หัวข้อของอาหารมื้อนี้คืออะไร
เขาจะเฉลยตอนจบ
เดี๋ยว นายชอบมันเหรอ
ใช่
เขากำลังดูถูกนายอยู่นะ
ไม่ๆ เธอไม่เข้าใจ
มันคือข้อคิด
ฉันรู้ข้อคิดคืออะไร ไทเลอร์
เชื่อฉัน เขากำลังเล่าเรื่อง
มันทำให้อาหารเขาน่าเร้าใจ
เขาไม่ใช่แค่เชฟ แต่เป็นนักเล่าเรื่องราวด้วย
และเขาไม่สนกฎเกณฑ์อะไรทั้งนั้น
ฉันอาจเป็นสาวบ้านๆ
แต่คนเราต้องสนใจกฎเกณฑ์บ้าง...
อย่างเช่น ไม่รู้สิ...
การให้อาหารกับคนในร้านอาหาร
ที่รัก ไม่มีใครเรียกเธอว่าบ้านๆ หรอก
ฉันทำขนมปังกินเอง
- จริงเหรอ ไม่เคยรู้เลย - ใช่
ใช่ มันเรียบง่ายดี
แนวชาวบ้านๆ กิน เน้นยีสต์
คุณใช้ยีสต์แบบไหน
ฉันทำเองจากแอปเปิล
แน่ล่ะที่คุณทำยีสต์เองจากแอปเปิล
ยัยตัวแม่ที่แท้ทรู
คุณบลูมคะ
เชิญรับส่วนผสมที่ยังไม่เข้ากันดีอีกค่ะ
อภินันทนาการจากเชฟสโลวิค
- คุณครับ - ขอโทษครับ
ทุกอย่างเป็นที่น่าพอใจไหมคะ
บอกตามตรงว่าไม่ ขอบคุณที่ถาม
อาหารรสชาติดี และเราเข้าใจข้อคิดที่อยากจะสื่อ
แต่เราขอขนมปังหน่อยได้ไหม
และแบบปลอดกลูเตนให้เพื่อนผมด้วย
ไม่ได้
"ไม่ได้" เหรอ
ไม่ได้
โอเค
มันก็ประเทืองปัญญาอยู่ และผมไม่อยากพูดแบบนี้หรอก...
แต่คุณรู้ว่าเราเป็นใคร ใช่ไหม
ใช่
รู้เหรอ รู้ว่าเราเป็นใคร
ฉันรู้คุณเป็นใคร
งั้นก็รู้ว่าเราทำงานกับดั๊ก เวร์ริค ใช่ไหม
ไม่ คุณทำงานให้คุณเวร์ริค
- ถูกต้อง - ช่างเถอะ
งั้นคุณก็รู้ พวกเราเป็นทีมเดียวกัน
แอบเอาขนมปังให้เราก็ได้
เถอะน่า
เราไม่บอกใครหรอก เจ๊
- สัญญาเลย โอเคไหม - ไม่
คุณพูดว่า "ไม่" เหรอ
ฉันพูดว่า "ไม่" ใช่แล้ว
- โอเค - โอเค
- ว้าว - โอเค
แค่นั้นแหละ ขอบใจ
ฉันช่วยค่ะ
ไม่จำเป็นหรอก โอเค
คุณจะได้กินน้อยกว่าที่อยาก และมากกว่าที่คู่ควร
ยินดีให้บริการคุณค่ะ
ยังได้กินคีโตอยู่ นั่นถือเป็นข่าวดี
การไม่มีขนมปังทำให้ตั้งใจกินจริงๆ
นี่มันโคตรอร่อย ฉันชอบมากๆ
- ไม่ลองกินหน่อยเหรอ - ไม่
- ไม่รึ - ไม่
ของดีนะ
- ฉันขอกินแทนแล้วกัน - ได้ เอาไปสิ
มันเป็นอุบัติเหตุ
ไม่ต้องห่วงหรอก
ผมขอโทษ มันเป็น...
ผมขอโทษจริงๆ
คุณไม่แตะอาหารเลย
ไม่เห็นมีอาหาร
ไม่สิ นี่คืออาหาร
เดี๋ยวจะมีอาหารอีกเยอะ
- ไม่อยากอิ่มก่อน - เป็นไปไม่ได้
ผมออกแบบสัดส่วนอย่างแม่นยำ ไม่ให้อิ่มก่อน
คุณจะไม่อิ่มก่อนหรอก
กินเถอะ
เมนูจะสมเหตุสมผลถ้าคุณกิน
แต่คุณบอกว่าห้ามกิน
ผมไม่ได้หมายความแบบนั้นครับ
และคุณก็รู้ดี
ขอบคุณที่เป็นห่วง...
แต่ฉันคิดเองได้ว่า จะกินอะไรและตอนไหน
ขอบคุณ
ให้ตายสิ ขายหน้าจริงๆ
- "ขายหน้า" เหรอ - ใช่
ไทเลอร์ เขาน่ะทุเรศ
อย่าสิ
เธอไม่ควรทำตัวหยาบคาย
อะไร
เขาขอให้เธอกิน
- ก็ฉันไม่ชอบ - ลองดูก่อน
ขอล่ะ
จัดจานในสามนาที เพื่อนๆ
ทราบแล้ว เชฟ
"จานที่สาม"
นี่คือปิโนต์นัวร์ปี 2013 จากรอสส์คอบบ์
เราใช้เครื่องปั่นมือถือขณะพักไวน์...
เพื่อให้มันหายใจได้เร็วขึ้น
กลิ่นไม้สลาโวเนีย และรสชาติเข้มข้นของเชอร์รี่กับยาสูบ...
พร้อมความรู้สึกเบาๆ ของความโหยหาและเสียดาย
ดื่มให้อร่อยครับ
ความโหยหาและเสียดาย
โดนใจฉันมาก
เธอจ้องมาอีกแล้ว
เรารู้จักเธอจากที่ไหน
เราไม่รู้จัก
หน้าตาเธอเหมือนแคลร์มาก
ทำไมพูดแบบนั้นอยู่ได้ ไม่เหมือนเลย
ไม่เหมือนเหรอ
ไม่เหมือนแคลร์ของเราสักนิด
หน้าตาช่างฝันเหมือนกัน
อย่าหมกมุ่นได้ไหม ขอล่ะ
ผมรู้ สมมติว่าคุณจะไป...
ใช่
ซึ่งคุณไม่ไปหรอก...
คุณจะจากไปเพื่ออะไร
ตำแหน่งหุ้นส่วนผู้บริหารร่วมพัฒนาโครงการ
ตำแหน่งบ้าอะไรน่ะ
ฝ่ายพัฒนาการผลิต ฉันจะได้พัฒนา...
หรือช่วยในการพัฒนาหลายๆ อย่าง...
ทำไมถึงดีกว่าการทำงานให้ผม
- เพราะที่นั่นมีอนาคต - ใช่
- มันเป็นบริษัท - ใช่
อนาคตที่แตกต่างออกไป สมเหตุสมผลไหม
- ที่บริษัท... - ยังดีที่มันเป็นแค่สมมติ
จานต่อไปมีชื่อว่า "ความทรงจำ"
มันมีจุดประสงค์เพื่อรื้อฟื้นสิ่งนั้น
ความทรงจำ
ขอเล่าความทรงจำของผมหน่อย
สมัยที่ผมเป็นเด็กที่วอเตอร์ลู ไอโอวา...
จะมีคืนทาโก้ทุกวันอังคาร
เจ๋ง
ทาโก้วันอังคาร
ดีงาม
และผู้หญิงคนนี้
นี่คือแม่ของผม
อย่างที่เห็นกัน แม่เมาแล้ว
เรื่องปกติ
ตอนผมเจ็ดขวบ...
วันอังคารนึง พ่อผมกลับมาบ้านในสภาพค่อนข้างเมา
เมามาก
เหมือนกัน เรื่องปกติ
แม่ผมโมโหและตวาดใส่เขา ซึ่งในตอนนั้น...
เขารัดสายโทรศัพท์ที่คอของแม่จนแน่น
ผมร้องไห้
ผมร้อง อ้อนวอนให้เขาหยุด
เพื่อให้เขาหยุด...
ผมต้องใช้กรรไกรทำครัว แทงสะโพกของเขา
แม่จำเรื่องนั้นได้ ใช่ไหม
คืนนั้นผมน่าจะแทงเขาที่คอด้วยซ้ำ
แต่ตอนเป็นเด็ก เราไม่ค่อยฉลาดสักเท่าไหร่
คุณคงพอนึกออก มันเป็นคืนทาโก้ที่น่าจดจำอย่างมาก
- ดีแล้วที่เขาไม่ได้ทำ - จะเล่าทำไมน่ะ
ละครชีวิต
คุณชอบเหรอ
มันคือปูมหลังของสิ่ง ที่ทำให้เขากลายเป็นเชฟศิลปิน
เขานี่ตลกร้ายชะมัด
เขาดูจริงจังไปซะทุกเรื่อง
อาหารด้านหน้าคุณ...
สะโพกไก่เบรสรมควัน ทาโก้อัลปาสตอร์...
และแป้งตอร์ติยาทำเอง จากแป้งข้าวโพดแอร์ลูมมาซา...
หนึ่งในจานที่ขึ้นชื่อของฮอว์ธอร์น
ขอบคุณ
เราเปลี่ยนเมนูอยู่เรื่อยๆ
แต่คุณบลูมรู้ นี่คืออาหารที่ไม่เคยเปลี่ยนตั้งแต่วันแรก
มันคือสิ่งที่คุณเคยพูดว่า...
ทำให้คุณโด่งดัง
ทำให้ผมโด่งดัง
แต่ดังในด้านไหนกันแน่...
ผมอยากรู้จัง
เนื่องจากเราคิดค้นสิ่งใหม่ๆ อยู่เสมอ และเราเกรงว่าการปรับเปลี่ยน...
จะไม่สอดคล้องกับเมนูดั้งเดิม
แผ่นตอร์ติยาได้ถูกสลักรูปภาพลง ด้วยเครื่องยิงเลเซอร์
นี่เป็นครั้งแรกที่เราใช้มัน
หวังว่าค่ำคืนทาโก้ จะรื้อฟื้นความทรงจำของพวกเราทุกคน
ทานให้อร่อย
แน่ล่ะที่เขาต้องทำทาโก้
หยิบเลย
รูปอะไร ลิล
รูปของร้านอาหาร
ทุกร้านที่ปิดตัวลงซึ่งฉันเคยรีวิวให้
เล่นมุกสินะ
น่าจะอย่างนั้น
ริชาร์ด นี่มันอะไร
"สุขสันต์วันครบรอบแต่งงาน"
ลวดลายบนทาโก้ไง
ไม่ รูปภาพน่ะ
รูปของพวกเราทุกคน
นี่มันหลังจากคุณผ่ามะเร็งผิวหนัง ออกจากหน้าผาก
มีผ้าพันแผลด้วย
ดีไหมล่ะ พวกเขาจำเราได้
ไทเลอร์ นี่นายรึเปล่า
ใช่ ทั้งหมดคือรูปจากคืนนี้ที่ฉันถ่ายรูปอาหาร
ให้ตายสิ เป็นอะไรของเขา
ว่าแล้วเชียว เขาเกลียดฉัน
โธ่ ไม่คิดนะว่าเขาจะถือสา
- ฉันควรขอโทษไหม - ขอโทษเรื่องอะไร
"คอลลิ่งดอกเตอร์ซันไชน์"
อะไร
"คอลลิ่งดอกเตอร์ซันไชน์"
แม่เจ้า ฉันลืมเรื่องนั้นไปแล้วนะเนี่ย
ตัวละครงี่เง่า บทแย่
แต่สนุกตอนถ่าย
อาจจะเป็นมุก เพราะพวกคุณเป็นเพื่อนกันใช่ไหม
ใช่ๆ เพื่อนกัน
ผมมีเพื่อนด้วยเหรอ
เดี๋ยวก่อน
เฮ้ย อะไรวะเนี่ย
นี่มัน...
พวกเขามีได้ยังไง
"หมู่เกาะเคย์แมน หลักฐานการโอนเงิน"
ท่าจะไม่ดีแล้ว
ขอโทษครับ
มีอะไรให้ช่วยคะ
มีแน่
นี่มันอะไรกัน
แผ่นตอร์ติยาไงคะ
ใช่ แล้วนี่คืออะไร
นี่คือแผ่นตอร์ติยา...
ซึ่งระบุประวัติการเสียภาษีและเอกสารอื่น ของเอคโคไบร์ต...
บ่งบอกถึงวิธีที่ บริษัทคุณปลอมแปลงใบแจ้งราคาเพื่อเลี่ยงภาษี
คุณได้มันมายังไง
ขอโทษค่ะ แต่เชฟไม่เคยเปิดเผยสูตรของเขา
รู้ไหมว่าคุณซวยขนาดไหน
เราจะสั่งปิดที่นี่ภายในตอนเช้า เข้าใจไหม
เรื่องนั้นคงไม่จำเป็น
ทานให้อร่อยค่ะ
นี่คือคุณกับ...
ผู้หญิงคนนั้นเป็นใคร
แล้วผมจะรู้ได้ยังไง ภาพตัดต่อ
คงจะเล่นตลกโง่ๆ
ก็แค่แผ่นทาโก้ โอเคไหม มันทำร้ายนายไม่ได้
ใช่ แผ่นทาโก้ที่อาจไปโผล่ในชั้นศาล
เราปฏิเสธแบบเนียนๆ ไปก็ได้...
และถ้าพวกเขาจะแจ้งจับเรา...
ถูกต้อง
ถ้าแจ้งจับเราก็ต้องจับเวร์ริคด้วย
พวกมันก็จะซวยพอๆ กับเรา
ใช่ไหม อย่าห่วงเลย
ใช่ไหม
- ใช่ สบายๆ - สบายๆ ช่างมัน
ถ่ายรูปนายโดยไม่ขอก่อน บ้าชัดๆ
หยุดพูดและให้ฉันคิด โอเคไหม
ฉันต้องแก้ไขเรื่องนี้ มันจำเป็น
ฉันบอกให้ว่าแก้ไขยังไง ส่งมันกลับไปสิ
ขอโทษค่ะ
- ขอโทษค่ะคุณ หวัดดี - เดี๋ยว มาร์โก
นายดีดนิ้วใส่ฉันเหรอ
รู้ไหมว่าฉันพยายามจองโต๊ะที่นี่นานแค่ไหน
ไม่รู้และไม่สน
ห้ามส่งอาหารกลับไปห้องครัวนี้ เด็กโง่
ต้องขอบคุณที่เขายอมให้มา
- เมื่อกี้เรียกฉันว่าไงนะ - เด็กโง่
เพราะเธอทำตัวเหมือนเด็กโง่
ไทเลอร์ นายต้องขอโทษฉันเดี๋ยวนี้
ห้ามพูดกับฉันแบบนั้น
ต้องได้สิ เพราะว่าฉันเป็นคนจ่าย
หุบปากและกินไปซะ
แม่เจ้า
นี่มันอร่อยเหาะ เธอต้องลองดู
ไม่ ขอบใจ ฉันไม่กวนดีกว่า
คุณมิลส์
มีอะไรให้ฉันช่วยคะ
แค่หาห้องน้ำผู้หญิงอยู่
ทางนี้ค่ะ
ขอบคุณ
อะไรอยู่หลังประตูเงินนั่น
สิ่งที่พิเศษมาก
ไม่ นายห้าม...
คุณไม่ควรเข้ามาในนี้
ผมอยากจะรู้อย่างละเอียด...
ว่าคุณไม่ชอบอาหารจานล่าสุดตรงไหน
คุณแทบจะไม่แตะอาหาร
ทำไม
ผมต้องรู้ให้ได้ ทำไมคุณไม่กิน
คุณจะสนทำไม
ผมจริงจังกับงานมาก และคุณไม่ยอมกิน
มันทำร้ายจิตใจผม
ฉันน่าจะไม่ค่อยหิว
ผมเปิดเผยตัวตนกับคุณ
ผมจูเลียน สโลวิค และผมเป็นเชฟที่นี่
เอาล่ะ คุณเป็นใคร
ผมจะถามอีกครั้ง คุณเป็นใคร
ฉันมาร์โก มิลส์
คุณมาจากไหน มาร์โก
ฉันมาจากเกาะแกรนด์ เนแบรสกา
รู้สึกดีขึ้นรึยัง
อยากได้ที่อยู่รถบ้านของแม่ฉันไหม ไอ้ทุเรศ
อย่าพยายามหลอกผมเลย
คุณเป็นใคร
ฉันคือมาร์โก
คืนนี้คุณไม่ควรมาที่นี่
ช่วยไสหัวไปให้พ้นทางด้วย
"จานที่สี่"
ยังทำเหมือนการแสดง แต่เรียบง่าย...
เหมือนของญี่ปุ่น สไตล์มินิมาริสึโตะ
- แต่เขาชอบแหย่เล่น ว่าไหม - ใช่
มาคุยเรื่องทาโก้กัน
ให้เราถกเถียงกัน
มันคือการหยอก
ผมตื่นเต้นมาก
เราพร้อมสำหรับจานต่อไปแล้ว...
- ซึ่งคุณน่าจะเห็นว่า... - ขอโทษนะ
แต่นี่มันอะไรกัน
ช่วยรอให้ผมพูดจบก่อน ได้ไหม
ขอบคุณ
ทุกท่าน เชิญพบกับรองหัวหน้าเชฟ เจเรมี เลาเด็น
เจเรมีเป็นผู้คิดค้นอาหารจานต่อไป
มันมีชื่อว่า "ความเละเทะ"
พื้นเพมาจากสปาร์กส์ เนวาดา...
เจเรมีจบมาจาก สถาบันการทำอาหารในไฮด์ปาร์ก
เป้าหมายของเจเรมี ตามจดหมายที่เขาเขียนจากใจ...
คือการทำงานให้ผมที่ฮอว์ธอร์นแห่งนี้
ใช่หรือไม่ เจเรมี
ใช่ครับ เชฟ
เจเรมีมีพรสวรรค์
เขาเก่ง
เก่งมากด้วย
แต่เขาเก่งไม่สุด
เขาจะไม่มีวันเก่งสุดๆ
เขาอยากได้ชื่อเสียงอย่างผม หน้าที่ผม และพรสวรรค์ผมใจแทบขาด
เขามุ่งมั่นหาความยิ่งใหญ่ แต่เขาไม่มีวันได้มันไป
ถูกต้องไหม เจเรมี
ครับ เชฟ
เหมือนอย่างผมตอนอายุเท่าเขา...
เจเรมีได้ทอดทิ้งทุกอย่างเพื่อเป้าหมาย
ชีวิตของเขาถูกกดดันเหมือนอย่างผม
ความกดดันที่ต้องทำอาหารที่ดีที่สุดมาสู่โลก
และถึงแม้ทุกอย่างจะไปได้สวย อาหารไร้ที่ติ...
และลูกค้ากับนักวิจารณ์ต่างก็พอใจ...
เราไม่มีทางหลีกเลี่ยงความเละเทะไปได้
ความเละเทะที่คุณทำต่อชีวิต...
ต่อร่างกาย...
ต่อความมั่นคงทางจิตใจ...
โดยการมอบทุกสิ่งที่คุณมี เพื่อเอาใจผู้คนที่คุณไม่มีวันได้รู้จัก
เจเรมี...
นายชอบชีวิตนี้ไหม ชีวิตที่นายเฝ้าฝันถึง
ไม่ครับ เชฟ
แล้วอยากได้ชีวิตของฉันไหม
ไม่ใช่ตำแหน่งฉัน ไม่ใช่พรสวรรค์ฉัน
ชีวิตฉัน
ไม่ครับ เชฟ
ทุกท่าน อาหารจานที่สี่...
ความเละเทะจากเจเรมีรองหัวหน้าเชฟ
บ้าเอ๊ย
พระเจ้าช่วย
ทำอะไรน่ะ
เป็นบ้าอะไรของคุณ
นั่นมันอะไรกัน
อึ้งนะเนี่ย ไม่ทันตั้งตัวเลย
อะไรกันวะ
โปรดนั่งลง
- ไม่มีอะไร - ไม่เป็นไร
- เกิดอะไรขึ้น - แค่ส่วนนึงของเมนู
เป็นองค์ประกอบของการแสดง
- การแสดงเหรอ - ใช่ที่ไหนกัน
คุณจ่ายเงินมาเพื่อสิ่งนี้
เล่นสตันท์ใช่ไหม เมื่อกี้อะไรกัน
นี่คือประสบการณ์พิเศษ
- โปรดกลับไปที่นั่งของคุณด้วย - อะไรวะเนี่ย
ขอบคุณมาก
เขาตายรึเปล่า
- ต้องใช้เอฟเฟกต์แน่ๆ - นั่งอยู่กับที่เถอะ
- เชิญพวกคุณนั่งก่อน - เคยเห็นอยู่
นี่ไม่ตลกนะ
อะไรวะเนี่ย
- ของจริงเหรอ - นี่มันอะไรกัน
- ดูสมจริงมาก - ไม่ๆ
- นี่มันแค่การแสดง ใช่ไหม - พูดบ้าอะไรอยู่ เจ๊
เขาเพิ่งยิงตัวเองตาย โอเคไหม
มันดูสมจริงมากๆ ลิเลียน ค่อนข้างจริง
นี่มันคือการแสดง มันเป็นศิลปะการแสดง
- ใช่จริงๆ เหรอ - ใช่ เขาชอบการแสดง
องค์ประกอบของเมนู
"ความเละเทะ"
"ผักต้มหม้อแรงดัน เนื้อย่าง มันฝรั่งกงฟี
ซอสเนื้อ ไขกระดูก"
"ขอให้ไปสู่สุคติ เจเรมี เลาเด็น"
กินซะ
ทานให้อร่อย
เตรียมจานที่ห้าได้
ทราบแล้ว เชฟ
ไทเลอร์ นี่มันเรื่องอะไรกัน
และนี่คือไวน์องุ่นอินทรีย์ คาเบอร์เนตฟรองก์...
จากเพื่อนของเราที่โดเมนเบรต็อง
ไม่เพิ่มสารกำมะถัน...
มีกลิ่นฉุนโรงนานิดหน่อย...
ดื่มคู่กับโปรตีนย่างได้ดีเยี่ยม ทานให้อร่อยครับ
ไปกันเถอะ เดี๋ยวนี้
แต่ฉันต้องเอาผ้าคลุม
- ช่างมันเถอะ ลุกขึ้น - แต่ฉัน...
คุณลีแบรนต์
- เราจะไปแล้ว - ทำไมคะ
เราจะไปกันแล้ว
แต่ยังไม่มีเรือมารับ
ผมจะโทรเรียกเฮลิคอปเตอร์
คงจะยากในเมื่อไม่มีสัญญาณมือถือ
หลีกไปซะ
ทำตามที่พวกเขาบอกเถอะ
ผมรับมือเอง
- ให้ผมรับมือเอง - ใช้มือไหนคะ คุณลีแบรนต์
ว่าไงนะ
คุณจะรับมือด้วยมือข้างไหน ซ้ายหรือขวา
พูดบ้าอะไรของคุณ
เราเลือกให้ไหมคะ
เลือกอะไร
งั้นก็ดี มือซ้าย
นิ้วนาง
ให้ฉันออกไปนะ
ไม่
- อย่ายุ่งกับเขาเลย - จะทำบ้าอะไรน่ะ
- ใจเย็น อย่าทำเขาสิ - ปล่อยคนแก่ไปเถอะ
คุณลีแบรนต์ อยู่นิ่งๆ ด้วย
ทำบ้าอะไรน่ะ
ริชาร์ด
กรุณานั่งอยู่กับที่
อะไรวะ...
นี่มันอะไรกัน ตามหมอให้เขาด้วย
ต้องการคนช่วยหาที่นั่งคุณให้ไหม
นิ้วอยู่ตรงนั้น นั่นไงนิ้วเขา
เขาเจ็บจนร้องแล้ว
ได้โปรดนั่งลง
คุณครับ
นี่ไม่ตลกนะ ให้ตายเถอะ
ทั้งหมดคือองค์ประกอบของเมนู
พระเจ้าช่วย
นี่คือของจริง ใช่ไหม ไม่ได้นะ
- ผมเป็นตัวประกันไม่ได้ - ไปคุยกับเขาสิ
ไปคุยกับเขา คุณรู้จักเขาใช่ไหม
ผมโม้
ทำไม
เพราะผมชอบโม้ให้คนประทับใจไง นั่นแหละเหตุผล
แหวนของสามีคุณค่ะ คุณผู้หญิง
- ขอบคุณ - ด้วยความยินดี
เท็ดๆ
ฉันคิดจริงๆ ว่า ทั้งหมดนี้มีไว้เพื่อให้เราประทับใจ
แค่เรา
เขาถึงได้ส่งข้อความหาฉัน
และจานนี้อร่อยมาก ใช่ไหมล่ะ
พวกเขาแสดงได้สมบทบาท
พูดบ้าอะไรอยู่น่ะ
เชฟสโลวิคอยากพบคุณในห้องครัว
- ผมไปด้วยได้ไหม - ไม่
ไม่ๆ เสียใจด้วย แต่คุณเข้าใจผิดหมด
ทำไมคุณทำแบบนี้
คุณเข้าใจผิดอย่างแรง
คุณพูดเรื่องอะไร
คุณเป็นใคร
มาร์โก
ฉันชื่อมาร์โก
ผมเสิร์ฟให้มาร์โกมาเยอะ คุณไม่ได้ชื่อมาร์โก
ไม่
แล้วมันสำคัญตรงไหน
มันสำคัญเพราะเมนูนี้ รายชื่อแขกนี้...
ค่ำคืนนี้ทั้งหมดถูกวางแผนมาอย่างแยบคาย
และคุณไม่มีส่วนร่วมในแผนนั้น
และมันทำให้เสียอารมณ์ในทุกเรื่อง
เพื่อให้เราไปต่อ ผมต้องรู้ว่าจะให้คุณอยู่ตรงไหน
กับเรา หรือกับพวกเขา
มันสำคัญมาก
แล้วคุณจะให้ฉันรอดต่อไปเหรอ
ให้คุณรอดเหรอ ไม่
ไม่อย่างแน่นอน
ไม่เห็นเหรอว่าทำแบบนั้นจะทำลายเมนูนี้
คืนนี้เราทุกคนต้องตาย
ถูกต้องไหม
ถูกต้อง เชฟ
ดังนั้น คำถามก็คือ...
คุณอยากตายพร้อมกับผู้ให้ หรือกับผู้ฉกฉวย
แต่ยังไงฉันก็ตายเหรอ
เผด็จการชัดๆ
ไม่ใช่เผด็จการ ไม่มีเผด็จการในครัวแห่งนี้
โปรดเลือก
การตัดสินใจนี้สำคัญ...
และเมนูของเราต้องตรงต่อเวลา
อีก 15 นาที ผมจะให้พักระหว่างจาน...
และคุณมีเวลาเท่านั้นเพื่อตัดสินใจ
อยู่ข้างเราหรือข้างพวกเขา
ในระหว่างนั้น โปรดกลับไปนั่งที่ของคุณ
จานต่อไปวิจิตรมาก
จัดจานในห้านาที
ทราบแล้ว เชฟ
ฉันรักพวกนายทุกคน
เราก็รักเชฟเช่นกัน
ให้ตายสิ เขาให้เธอไปชิมอาหารในครัว
ได้กินอะไร โปรตีนหรือผัก
โปรตีนหรือผัก
โธ่เอ๊ย โคตรไม่ยุติธรรมเลย
ทำไมเธอได้ชิมอาหารในครัว
เธอสูบบุหรี่ทั้งวัน ไม่รู้รสด้วยซ้ำ
"เครื่องดื่มล้างปาก มะกรูดป่ากับชาโคลเวอร์แดง"
เราจนมุมแล้ว คิดหน่อย
เอาไงกันดี
มีทางเลือกอะไรบ้าง
มีคนเฝ้าประตู...
แต่อาจจะลุยผ่านไปได้
ใช่
มีใครเห็นโถงทางเดินบ้าง เราอาจจะ...
นี่พวก เราต้องทำอะไรสักอย่าง...
และจะปอดแหกไม่ได้
ในหนังเรื่อง "ดิแอสเซาท์" ฉันทำแบบนี้
ตอนเขาเอามีดกับส้อมมา เราพุ่งไปในครัว โอเคไหม
คิดว่าเราใช้มีดเก่งกว่าเขาเหรอ
มีทางเลือกอื่นรึเปล่าล่ะ
- ผมก็ไม่รู้ - แล้วเอาไง เรา...
พอกันที ฉันจะทุบหน้าต่างให้แตก
เอาเลย ลุย
บ้าเอ๊ย
ฉันช่วยพาคุณกลับไปที่โต๊ะให้ค่ะ
บ้าเอ๊ย
โทษที เพื่อน
- พระเจ้า - บ้าเอ๊ย
เคยมีคนเคยกล่าวไว้
"บางครั้งคุณต้องการแค่น้ำชาดีๆ สักแก้ว"
ผมเรียนรู้มันสมัยที่อยู่บราติสลาวา
ผมค้นพบว่า น้ำชาไม่เพียงแค่ช่วยล้างเพดานปาก...
แต่มันยังทำให้ปลอดโปร่งโล่งสบาย เมื่อต้องเผชิญกับความจริงที่บาดหัวใจ
ทว่าก่อนที่เราจะไปกันต่อ...
ใครมีคำถามเกี่ยวกับผมหรือฮอว์ธอร์นบ้าง
มีคำถามบ้างไหม
นี่ใช่มะกรูดไหมครับ เชฟ
ใช่
- เชฟ - ว่าไง
ผมน่าจะพูดแทนทุกคนในนี้ เมื่อพูดถึง...
ผมอยากรู้... เราอยากรู้...
ทำไมมันถึงเป็นแบบนี้วะ
ผมจะบอกให้
คุณลองนึกภาพตัวเองเป็นส่วนประกอบ ของแนวคิดการชิมอาหาร
- อะไรนะ - แนวคิดด้านการชิมอาหาร
พูดแบบอุปมาอุปมัย
มันน่าจะเป็นวิธีอธิบายที่ดีที่สุด
แต่นี่ไม่น่าจะเป็นเรื่องแปลกใจ สำหรับพวกคุณส่วนใหญ่
คุณบลูม
ผมขอเรียกว่าลิเลียน ผู้สนับสนุนสุดที่รักคนแรกๆ ของผม...
รู้ว่าเธอได้สร้างความเสียหาย ให้แก่เชฟและร้านอาหารมากมาย
ไม่ๆ เดี๋ยวก่อน เชฟ
ไม่ๆ คุณห้ามพูด
ขอโทษด้วย เชฟ
คุณยินยอมให้สัมภาษณ์...
- กับลิเลียน บลูม - อะไร
- และบทสัมภาษณ์นั้นสร้างร้านนี้ขึ้นมา - คุณผลักดันความโสมมของเธอ
ให้อำนาจแก่ความโสมมของเธอ
คุณหนุนหลังเธอ
ประคบประหงมเธอ
ส่วนผสมที่ไม่เข้ากันอีกชามครับ
คุณชอบที่ผมส่งข้อความเชิญคุณมาในคืนนี้
การที่ผมอยากได้ความสนใจจากคุณ
มันเติมเต็มอัตตาคุณ
และมันคาดเดาได้ ซึ่งคุณก็เติมเต็มอัตตาของผมเช่นกัน
สิบนาที คุณมิลส์
ได้โปรดเถอะ สามีฉันต้องไปโรงพยาบาล
ผมไม่เป็นไร ปล่อยภรรยาผมไปก็พอ
ลูกค้าประจำผู้ซื่อสัตย์
คุณมากินที่นี่กี่ครั้งในระยะห้าปีหลัง
ผมไม่รู้ หกหรือเจ็ดมั้ง
น่าจะมากกว่านั้นนะ ดิ๊ก
สิบเอ็ดครั้ง
คนส่วนใหญ่จะถือว่าตัวเองโชคดี ถ้าได้มากินที่นี่เพียงครั้งเดียว
คุณลีแบรนต์ ช่วยบอกชื่ออาหารหนึ่งจาน ที่คุณกินครั้งล่าสุดที่มาที่นี่ให้ที
คุณนั่งเรือมาที่นี่ถึง 11 ครั้ง...
ซึ่งเราแนะนำอาหารทุกจานในทุกครั้ง
เราบอกคุณตลอดว่าเราเอาอะไรให้คุณกิน
บอกชื่ออาหารสักจานนึง ที่คุณกินครั้งล่าสุดที่มาที่นี่
หรือครั้งก่อนหน้านั้น
ขอแค่จานเดียว
ปลาคอด
อะไรนะ
ปลาคอด
นั่นไม่ใช่ปลาคอด เจ้าลาโง่
มันคือปลาแฮลิบัต
ปลาแฮลิบัตลายจุดที่โคตรจะหายาก
มันสำคัญตรงไหน
มันสำคัญต่อปลาแฮลิบัต คุณนายลีแบรนต์
และต่อศิลปิน ที่ผลงานของเขากลายเป็นขี้ในไส้คุณ
ผมสร้างผลงานที่มีมาตรฐานราคา...
ซึ่งมีเพียงคนในระดับที่อยู่ในห้องนี้ จะสามารถเข้าถึงได้
และผมถูกหลอกให้พยายามเอาใจ ผู้คนที่ไม่รู้จักพอ
เริ่มจากแม่ของผม
แต่มันคือวัฒนธรรมของเรา จริงไหม
และร้านอาหารของผมเป็นส่วนนึงของปัญหา
คุณบอกว่านี่คือร้านของคุณ
แต่ถ้าให้เราพูดจากใจจริง...
มันไม่ใช่
คุณพูดถูก ดั๊ก เวร์ริคเป็นนายทุนเทวดาของผม
เขาเป็นเจ้าของเกาะและร้านอาหารนี้
และในเมื่อฮอว์ธอร์นคือทั้งชีวิตของผม...
ผมบอกได้ว่าดั๊ก เวร์ริคเป็นเจ้าของผม
เว้นแต่ว่า ตอนนี้หลายสิ่งซับซ้อนขึ้นนิดหน่อย...
และผมได้เป็นเจ้าของดั๊ก เวร์ริค
- ให้ตายเถอะ - คุณพระช่วย
บ้าไปแล้ว
เฮ้ ทำยังไงคุณถึงจะหยุด
- ไม่ - ช่วยหยุดทีเถอะ
บอกเราว่าต้องทำยังไงถึงจะหยุด เราจะหยุดให้
- คุณหยุดไม่ได้ - พวกเรามีเงินนะ
บอกมาว่าจะเอาเท่าไหร่ แล้วเราจะให้คุณ
บอกตัวเลขมาเลย
ไม่
ผมไม่ต้องการเงินของคุณ
เขาช่วยให้แกเปิดร้านต่อในช่วงโควิดได้นะ ไอ้คนเนรคุณ
ก็จริงอยู่
และเขาแคลงใจเมนูของผม
ถึงขนาดอยากให้คนอื่นมาแทนที่...
ทั้งๆ ที่ในความจริงแล้ว ไม่มีใครแทนที่ใครได้ในฮอว์ธอร์น
ให้เทวดาตกสวรรค์ได้แล้ว
ไม่
อย่าๆ
อะไรกันเนี่ย
- อย่า - ฟังซะ
- นี่มัน... - บอกให้ฟัง
อย่านะ จูเลียน
- นี่มันบ้าใหญ่แล้ว - ผมบอกให้ฟังไง
อย่า...
ฟัง
- นี่มันบ้าใหญ่แล้ว - ไม่ บอกให้ฟังก็ฟังสิ
ใช่
ได้ยินรึเปล่า
และ...
จงลงไปซะ และ...
เงียบกริบ
ได้ยินรึเปล่า
ได้ยินความเงียบสงบไหม ฟังสิ ได้ยินรึเปล่า
ความเงียบสงบนั่นแปลว่า...
ผมเป็นอิสระ
หมดเวลาแล้ว คุณมิลส์
เชฟจะคุยกับคุณในห้องทำงานของเขา
เข้ามา
ตัดสินใจแล้วรึยัง
เรียบร้อย
ตัดสินใจว่าไง
ว่าคุณพูดถูก
ฉันไม่ควรมาที่นี่
และฉันพูดด้วยความเคารพ เพราะฉันมั่นใจว่าคุณฉลาดหลักแหลม...
แต่ทั้งหมดนี้...
ไม่ได้มีไว้สำหรับฉัน
คุณไม่มั่นใจว่าผมฉลาดจริง อย่าพูดเลย
มันเสแสร้ง
ก็ได้
ฉันไม่มั่นใจว่าคุณฉลาดจริง
ผมอุตส่าห์คาดหวังไว้สูง
ไปตายซะเถอะ
ผมคงต้องตัดสินใจแทนคุณ
คุณเหมาะที่จะอยู่ที่นี่กับคนระดับเดียวกัน
แล้วมันคือระดับไหน
พวกขี้ข้าไงล่ะ
คิดว่าผมมองไม่ออกรึ
ผมมองออกเมื่อเจอคนทำงานบริการเหมือนกัน
คุณลีแบรนต์ คุณรู้จักเขาได้ยังไง
คืนนี้คุณมองเขาตลอด
คุณน่าจะรู้
ผมไม่รู้
เขาจ่ายเพื่อประสบการณ์
และผมบอกได้ ในฐานะผู้มอบประสบการณ์แก่ผู้อื่นเช่นกัน...
ว่าคุณไม่ชอบกวนใจใคร
ดังนั้นเขากวนใจคุณยังไง
- เขาไม่ได้กวนใจ... - มาร์โก
เขาบอกให้ฉันเออออกับทุกคำพูดของเขา และคอยสบตาเขาขณะที่เขาช่วยตัวเอง
ว้าว ละเอียดเชียว
ก็ไม่เชิง
มันค่อนข้างไม่เหมือนใคร
สิ่งที่กวนใจฉัน...
คือการที่เขาบอกฉันให้บอกว่าเขาเป็นคนดี...
และฉันเป็นลูกสาวเขา...
และเขารักฉัน และฉันรักเขา และ...
เขาชอบเพ้อฝันสินะ
ผมไม่ต้องการรายละเอียด
ผมรู้ว่าลูกค้านิสัยแย่เป็นยังไง
ใช่
คุณสนุกกับการให้บริการลูกค้ารึเปล่า
สนุก
หรือไม่ก็เคยสนุก
แล้วคุณสนุกกับการให้บริการรึเปล่า
ผมเคยสนุก...
แต่ผมหมดอารมณ์ ที่จะทำอาหารให้คนอื่นมานานแล้ว
และผมคิดถึงความรู้สึกนั้น
มากับผมสิ
ทุกคนหดหู่จัง
ทุกท่าน อาหารจานต่อไป...
ไปสูดอากาศยามค่ำคืนข้างนอกกันเถอะ
มาข้างนอกกันเถอะ
- เชิญครับ - มาข้างนอก ทุกคน
ถ้าเจอเรือก็เผ่นกันเลย
ลูกค้าประจำด้วย มาเร็ว
เชิญตามเชฟไปค่ะ
เชฟ ผมอยากคุยด้วยแป๊บนึง
- มาเร็ว - เชิญคุณก่อน
เชิญแขกก่อนครับ
ริชาร์ด
ตามผมมา
มาสู่อากาศบริสุทธิ์ยามค่ำคืน
อย่ากลัว
ไม่มีอะไรต้องกลัว
น่าจะมีเรือสำรองอยู่ไหนสักที่ ให้เราหนีออกไปได้
ไปไหนล่ะ
- อะไรนะ - หนีไปไหน
นายพูดอะไรอยู่วะ
- เราตายแน่ - ไม่เป็นไร
- ไม่ คืนนี้เราตายแน่ - เห็นด้วย ตายแน่ๆ
อาหารจานต่อไปจะถูกนำเสนอโดยรองหัวหน้าเชฟ แคทเธอรีน เคลเลอร์
สวัสดียามเย็นค่ะ ทุกคน
เมื่อสามปีก่อน จูเลียน สโลวิคพยายามล่อฉัน
แต่ฉันปฏิเสธ
หนึ่งสัปดาห์ต่อมา เขาลองอีกครั้ง
และเป็นอีกครั้งที่ฉันปฏิเสธ
แต่เขาไม่ไล่ฉันออก
ไม่
เขาให้ฉันทำงานในครัวต่อ และหลีกเลี่ยงการสบตาฉัน...
หรือพูดคุยกับฉันตรงๆ เป็นเวลาแปดเดือน
เขาทำอย่างนั้นได้
เพราะเขาคือคนดัง
เขาคือหัวหน้า
อาหารจานต่อไปมีชื่อว่า "ความเขลาของผู้ชาย"
ฉันขอโทษ
บ้าที่สุด
สำหรับลูกค้าผู้ชาย...
เราขอเสนอโอกาสให้คุณหนี
เราจะต่อให้คุณเริ่มก่อน 45 วินาที...
ซึ่งหลังจากนั้น พนักงานของผมจะพยายามไปจับคุณ
ถ้าเขาจับคุณได้...
โอเค
เริ่มนับ 45 วินาทีได้
- ถือให้ที - อะไรนะ
ขอโทษ ผมมันสันดานแย่
คุณเป็นนักวิจารณ์ที่วิเศษมาก
ผมจะรีบส่งคนมาช่วยนะ
คุณก็ด้วย
เชิญพวกคุณตามสบาย
เข้าไปข้างในกับฉันไหม
อากาศเริ่มหนาวแล้ว
เชิญทางนี้
โอเค
มาค่ะ
ไป
"จานที่หก"
"ความเขลาของผู้ชาย"
"ปูดันเจเนสส์ เวย์หมักโยเกิร์ต ผักกาดทะเลตากแห้ง บ๊วยดอง สาหร่ายทะเล"
- ขอบคุณ - ขอบคุณ
นี่มันเลิศมาก
รสฝาดของบ๊วยดอง...
กับรสชาติเน้นๆ จากการหมัก
รสชาติเข้มข้นแต่ไม่ติดปาก
อร่อยมาก
บอกตามตรง...
คำชมนั้นเคยมีความหมายกับฉันมาก คุณบลูม
มันอร่อยมาก
ใช่ อร่อยจริงๆ
อันนี้ถูกใจฉันมาก
บ๊วยดอง
- บ๊วยดอง - บ๊วยดอง
นี่มันอร่อยสุดๆ
- คุณมีพรสวรรค์จริงๆ - ขอบคุณ
ปกติฉันไม่ชอบกินฟองแต่...
อย่ามาวิ่งข้างฉันสิ
นายแหละมาวิ่งข้างฉัน
ป่าออกจะกว้าง ไปให้พ้น
- ไปไกลๆ เลย - แกแหละไปไกลๆ
บ้าเอ๊ย
ให้ตายเถอะ
รอดแล้วโว้ย
คุณรู้จักสามีฉัน
ใช่
ฉันรู้จัก
ว่าแล้วเชียว
คุณบอกเราได้นะ
คืนนี้เราจะตายกันจริงๆ เหรอ
มันจะไม่ได้ผลถ้าคุณรอด
- อะไรไม่ได้ผล - เมนู
ทำไม
มันต้องมีจุดจบที่...
ผูกทุกอย่างเข้าด้วยกันตามหลักการ
มิเช่นนั้น มันก็แค่อร่อย ไร้ความหมาย
คุณควรเปิดร้านเองอย่างมาก
ฉันช่วยคุณเรื่องนั้นได้
- คุณช่วยได้แน่ล่ะ คุณบลูม - ได้แน่อยู่แล้ว
เราแค่ต้องคุยกันเรื่อง...
ที่เราต้องตาย
อันที่จริง ฉันเป็นต้นคิดที่จะให้ทุกคนตาย
ฉันภูมิใจเรื่องนี้สุดๆ
- ใครเอาไวน์เพิ่ม ช่างมัน - ฉันค่ะ
ขอบคุณ
เหมือนกระดูกจะเคลื่อน
บ้าเอ๊ย
ปัดโธ่
อาหารพิเศษแด่แขกที่โดนจับคนสุดท้าย
ไข่พาสสาร์ดทานคู่กับแครมเฟรซ และน้ำเชื่อมเมเปิล
"ไข่พาสสาร์ด ไข่ แครมเฟรซและเมเปิล"
- ทานให้อร่อยครับ - ขอบคุณ
ใช่ว่าพวกคุณจะสนใจเรื่องนี้...
แต่ฉันไม่ได้ชื่อมาร์โก
ฉันชื่อเอริน
และฉันมาจากบร็อคตัน แมสซาชูเซตส์...
นั่นแหละความจริง
งานเลี้ยงจบแล้ว
เชิญสุภาพบุรุษทุกท่าน
- ขอต้อนรับกลับมา - ได้กินอะไรน่ะ
คุณครับ ได้โปรด
ขอโทษที ผมขอนะ ขอบคุณ
คุณบลูม เชิญครับ
ผมช่วยเอง ไม่เป็นไร
นี่ค่ะ
พระเจ้า
ผลลัพธ์เป็นยังไงบ้าง
เยี่ยมเลย ผมนี่โคตรเทพ
ผมเป็นคนเดียวที่หนีรอด
ขอโทษด้วย ผมมันโคตรล้มเหลว
ไม่เป็นไร
ฉันขโมยเงินของคุณมาตลอด
ผมรู้
ฉันรู้ว่าคุณรู้
ผมส่งอีเมลไปแฉเรื่องแย่ๆ กับโซนี่
ฉันรู้ คุณส่งให้ฉันด้วย
ทุกท่าน...
ผมเกรงว่า เมนูของเราจะไม่ไปต่อตามแผนที่วางไว้...
จนกว่าเราจะจัดการเรื่องที่ยังค้างคาเสร็จ
คุณ
ผมเหรอ
คุณนี่แหละ
บอกเหตุผลที่คุณมาที่นี่ที
- เพราะผมอยากจะ... - กลืนให้เรียบร้อยก่อน
ผมอยากมาลองอาหารของคุณ เชฟ
แล้วคุณรู้อะไรมาก่อน
คุณรู้อะไรมาก่อนหน้านี้
คุณบอกผมว่า นี่จะเป็นเมนูที่ยิ่งใหญ่ที่สุดเท่าที่เคยมีมา
ใช่ และอะไรอีก
และทุกคนจะต้องตาย
"ทุกคนจะต้องตาย"
คุณมีคู่เดตก่อนหน้านี้
ผมจำได้ว่าคุณมีคู่เดต
ไม่ใช่หญิงสาวที่มาด้วยคืนนี้...
เกิดอะไรขึ้นกับเธอ คู่เดตคุณ
เธอบอกเลิกผม เชฟ
คุณจึงพามาร์โกมา
ทำไม
เพราะคุณไม่ให้ลูกค้ามานั่งกินคนเดียว
คุณจึงจ้างเธอมาทั้งที่รู้ว่าเธอจะตาย
- ใช่ - ไอ้สารเลว
ฉันจะฆ่าแก ไทเลอร์
ใจเย็น
โทษเธอไม่ได้หรอก จริงไหม
ผมติดต่อกับคุณเป็นเวลาแปดเดือน...
ผมแง้มประตูให้คุณเข้าสู่โลกของเรา
และคุณสาบานว่าจะเก็บเป็นความลับ
คิดว่าทำไมผมถึงทำแบบนี้
- คุณอยากให้ผมมาเพราะ... - ทำไม
คุณบอกว่าผมรอบรู้เรื่องอาหาร
ใช่แล้ว คุณไม่เหมือนคนอื่น ถูกไหม
- คุณรู้ว่าพาโคเจ็ตคืออะไร - ใช่
- คุณรู้ว่ามะกรูดคืออะไร - ใช่
- ผมจับรสชาติมันได้ - ใช่ คุณจับได้
ใช่ คุณระบุมันออกมา
- อย่างเจาะจง - ใช่
มันทำให้ผมประทับใจ
- จริงเหรอ - ใช่
คุณคือพ่อครัว
พ่อครัวต้องอยู่ในครัว
ใช่ไหม
ใช่แล้ว เชฟ
ใช่
- มากับผม - จริงเหรอ
ผมเนี่ยนะ จริงเหรอ
ใช่ๆ ผมมีอะไรให้คุณ
โอเค
มานี่ เอลซ่าถืออยู่
เสื้อเชฟ
อภินันทนาการจากฮอว์ธอร์น
ว้าว
- เจ๋ง - ขอบคุณ
ดูดีมาก เขาดูดีรึเปล่า มาร์โก
- เขาดูดี ว่าไหม - ใช่ เชฟ
พ่อหนุ่มรูปหล่อ
ผมจะทำให้เป็นเสื้อส่วนตัวของคุณ
"ที วาย...
แอล อี...
อาร์"
ขอบคุณครับ
ขอบคุณ
- ผมภูมิใจในตัวคุณ - ขอบคุณครับ เชฟ
ไทเลอร์ ไปทำอาหาร
อะไรนะ
ทำอาหาร
- คุณเป็นพ่อครัว ไปทำอาหาร - ไม่รู้ว่าจะทำอาหารที่นี่ได้ไหม
- ทำอาหาร - ตอนนี้เหรอ ผมไม่...
ทำอาหาร ไปเดี๋ยวนี้
ใช้อะไรบ้าง เรามีทุกอย่าง
- กรุณายืนค่ะ - อย่ากลัว
ต้องการอะไรบ้าง
- โปรดยืนดูการสาธิตทำอาหารค่ะ - ทุกคน มายืนรอบๆ
ไทเลอร์กำลังจะสาธิตความชำนาญ ด้านการทำครัวของเขา
- โปรดยืนดูการสาธิตค่ะ - เชิญทุกท่าน
ล้อมเข้ามาดูใกล้ๆ
ต้องการอะไรบ้าง
- กระเทียมต้น - หยิบกระเทียมต้นให้พ่อครัวด้วย
นี่คือที่ทำอาหารของคุณ เอาอะไรอีก
ห่านเอ๊ย...
- ห่าน อยากได้ห่านเหรอ - ไม่ใช่
- หอมแดง - หยิบหอมแดงให้สายกินตัวยงที
- ตัวพ่อแห่งวงการอาหาร - ขอโทษครับ
ทุกคนมายืนล้อมรอบเขา เราต้องเรียนรู้จากไทเลอร์
นี่คือเทคนิคการหั่นแบบใหม่ ซึ่งเราช่างอ่อนหัดที่ไม่เคยรู้มาก่อน
เอาอะไรอีก
เนย
เอาเนยมา กระเทียมต้นและหอมแดงผัดกับเนย
เป็นบุญตาที่ได้เห็นการปฏิวัติวงการอาหาร
เอาโปรตีนด้วยไหม
- เนื้อแกะ - เนื้อแกะ
น่าจะเสร็จแล้ว เชฟ
- เสร็จแล้วเหรอ แน่ใจนะ - แน่
อยากเอามันใส่เครื่องพาโคเจ็ตรึเปล่า
ไม่ครับ
ว้าว
บอกตามตรงว่ามันค่อนข้าง...
ห่วย
"อาหารห่วยๆ ของไทเลอร์"
"เนื้อแกะไม่สุก ซอสหอมแดง-กระเทียมต้นผัดเนยที่กินไม่ได้"
"ทุกอย่างไม่เข้ากันเลย"
คุณทำให้ความลับของศาสตร์การทำอาหาร มันดูไร้ค่า
ตอนนี้เข้าใจแล้วรึยัง
ขอโทษด้วย เชฟ
มานี่ พ่อหนุ่ม
มานี่
ครับ เชฟ
คุณเป็นอิสระแล้วเช่นกัน
ทุกท่าน ผมอยากกล่าวขอโทษพวกคุณ
สิ่งที่คุณเห็นเมื่อครู่ ไม่ได้อยู่ในรายการของเมนูคืนนี้
เรามุ่งเน้นความสมบูรณ์แบบ...
ซึ่งแน่นอนว่าไม่มีอยู่จริง และมันคือความจริงที่ผมยอมรับลำบาก...
ได้โปรดให้อภัยผมด้วย
มากับผม
จบการสาธิตของพวกเราแล้ว
กลับไปนั่งประจำที่ครับ
ฟังผมนะ
เหลืออาหารคาวอีกเพียงจานเดียวในเมนู
แปลว่าเราต้องเตรียมของหวาน
ของหวานต้องใช้ถังใหญ่ ซึ่งควรจะอยู่ที่มุมห้องตรงนั้น
เห็นถังรึเปล่า
- ไม่ ฉันไม่เห็น - ผมก็ไม่เห็น
นั่นเป็นเพราะลูกน้องของผมละเลยหน้าที่ เอลซ่าลืมมอบหมายให้คนยกมันมา
ดังนั้นคุณต้องไปยกมันมาแทน
- ฉันเหรอ - ใช่ จำห้องอบควันได้ไหม
น่าจะ... ฉันไม่...
- เชฟ ให้พวกเราสักคนไป... - มาร์โกเป็นพวกเราแล้ว เอลซ่า
ใช่ไหม มาร์โก
- ใช่ - ใช่อะไร
ใช่ค่ะ เชฟ
เอลซ่า ให้กุญแจห้องอบควันกับเธอ
ค่ะ เชฟ
ไป
ไปเร็ว
ขอโทษครับ
ขอโทษครับ เชฟ
เซอร์สโลวิค
หวัดดี
เป็นไงบ้าง
คือว่า...
ผมอยากจะ...
ผมอยากจะพูดเพราะว่า...
ผมไม่ได้พยายามจะอวดเก่งอะไรทั้งนั้น...
แต่ผมคิดว่ามันไม่ยุติธรรมมากๆ
บางที
ถ้าเกิด...
อยากรู้มั้ยว่าทำไมคุณถึงโดนลงโทษ
อยากสิครับ
ผมดูหนังเรื่อง "คอลลิ่งดอกเตอร์ซันไชน์" และผมไม่ชอบมันเลย
ว่าไงนะ
มันเป็นวันอาทิตย์
วันหยุดเดียวหลังจากไม่มีมาหลายเดือน
วันที่ล้ำค่าที่สุด วันที่ผมได้รับอนุญาตให้ใช้ชีวิต
และผมดูหนังเรื่อง "คอลลิ่งดอกเตอร์ซันไชน์" เพียงคนเดียวในโรงหนัง
แต่ผมไม่ได้กำกับ แค่แสดงในหนังเอง
ใบหน้าของคุณที่ฝังใจผม ในหนังเรื่องนั้น...
และการได้เห็นคุณอีกตอนนี้ มันหลอกหลอนผม
ยั่วโมโหผม
อะไรจะเกิดขึ้น เมื่อศิลปินสูญเสียเป้าหมายของตนเอง
มันน่าอนาถใจ
คุณพูดถูก
แล้วเธอล่ะ
คุณจบจากที่ไหน
บราวน์
ทุนนักศึกษาเหรอ
ไม่ใช่
เสียใจด้วย คุณต้องตาย
ไอ้บ้าเอ๊ย
จริงเหรอเนี่ย
ไม่ว่าใครก็ห้ามเข้าบ้านเชฟ
คิดว่าตัวเองพิเศษเหรอ
คุณฝ่าฝืนกฎข้อนี้
ฉันคอยดูแลลูกค้า เพื่อให้เชฟสามารถดูแลเมนูได้
คุณทำตัวน่ารำคาญตั้งแต่ที่มาถึง
ฉันขอโทษ
ฉันขอถามหน่อยถ้าคุณไม่ถือ...
ทำไมยอมตายเพื่อเขา
ฉันไม่ยอมให้คุณมาแทนที่ฉัน
แทนที่คุณ
เชื่อเถอะ ฉันไม่คิดจะ...
ไม่ๆ ไม่
"พาโคเจ็ตพลัส"
หยุด
พอได้แล้ว
เขาไม่ได้บอกฉันเรื่องถัง
ฉันไม่ได้ลืม
พระเจ้าช่วย
"ที่แทนทาลัส เชฟล้ำสมัย"
"โดยลิเลียน บลูม"
"พนักงานดีเด่นของแฮมเบอร์เกอร์ฮาววี่ เดือนสิงหาคม 1987 - จูเลียน สโลวิค"
"ส่งจูบให้พ่อครัว"
คุณพระช่วย
ฮัลโหล
แฮปปี้เบิร์ทเดย์ไบร์ซที่รัก
แฮปปี้เบิร์ทเดย์ทูยู
บอกเขาไปเหรอว่านี่คือวันเกิดฉัน
มันคงตลกเมื่อสามชั่วโมงก่อน
ขอบใจ
ทิ้งไว้ตรงนั้นแหละ...
กลับไปนั่งที่ของคุณ
ผมอยากให้คุณเข้าใจบางอย่าง มาร์โก
ผมเป็นปีศาจ
ไม่สิ เคยเป็นปีศาจ
และเห็นแก่ตัว
แต่คืนนี้ ทุกอย่างที่ผมทำนั้นบริสุทธิ์
ไร้อัตตา
และท้ายที่สุด ผมแทบจะไม่รู้สึกเจ็บปวด
มือเชฟ
มือทนไฟ
ผมยกกระทะเหล็กร้อนจากเตา มาที่โต๊ะคุณได้โดยไม่ใช้เครื่องป้องกัน
ผมไม่รู้สึกเจ็บปวดอีกแล้ว มาร์โก
อย่างที่ดอกเตอร์คิงได้กล่าวไว้ "เราเรียนรู้ผ่านประสบการณ์ที่เจ็บปวด...
ว่าผู้กดขี่ไม่เคยมอบอิสรภาพให้อย่างเต็มใจ
มันต้องถูกเรียกร้องโดยผู้ที่โดนกดขี่"
เขาอ้างคำพูดมาร์ติน ลูเธอร์ คิงเหรอ
- ใช่ - ถูกต้อง
อะไรกัน
คุณเจอวิทยุของเราแล้วสินะ
เคลียร์ห้องทานข้าวเดี๋ยวนี้
เรือกำลังมา
คุณเรียกใครมาใช่ไหม
- เรือมาแล้ว - เรือ
เดี๋ยว จะทำอะไรน่ะ
- ค่อยๆ สิ - ทำอะไรเขาอยู่น่ะ
พี่ชาย ค่อยๆ สิ
รัดแน่นๆ
ดี
คุณคงอยากขอความช่วยเหลือจากเขา
- อาจขอร้องด้วยซ้ำ - ไม่ๆ
แต่ทำแบบนั้นไม่ฉลาด เขาช่วยคุณไม่ได้
ถามตัวเองสองอย่าง
อย่างแรก คุณอยากรับผิดชอบ การตายของคนบริสุทธิ์รึเปล่า
และสอง ถามตัวเองดู ตลอดค่ำคืนนี้...
ทำไมพวกคุณไม่พยายามขัดขืนมากกว่านี้
เพื่อออกไปจากที่นี่
บอกตามตรง คุณน่าจะทำได้
ขอฝากไว้ให้คิด
สวัสดี คุณตำรวจ มีอะไรให้ช่วยครับ
มีคนแจ้งความว่าถูกก่อกวน
ที่นี่เหรอ
ก่อกวนแบบไหนกัน
ถูกใช้ความรุนแรง
- คุณเป็นเจ้าของเหรอ - ผมเป็นหัวหน้าเชฟ
เจ้าของเพิ่งเปลี่ยนมือเมื่อไม่นานมานี้ แต่นั่นมันอีกเรื่องนึง
ผมไม่อยากเสียมารยาท แต่อย่างที่เห็น...
เรากำลังให้บริการอยู่
คืนนี้มีใครที่นี่แจ้งเหตุร้าย ผ่านทางวิทยุคลื่นความถี่ต่ำรึเปล่า
โดยปกติแล้ว เราไม่เสิร์ฟ...
วิทยุคลื่นความถี่ต่ำให้แขกระหว่างทานข้าว
เฮ้
คุณใช่...
ใช่ๆ ผมนี่แหละ
ว้าว ผมเป็นแฟนพันธุ์แท้
ขอบคุณ
อยากได้ลายเซ็นเขาไหม
ผมไม่อยากกวนคุณ
ไม่ๆ ไม่ได้กวนเลย
ผมแค่ไม่มี...
เรามีปากกา
เชิญเลย
ครับ
ขอบคุณ
- คุณชื่ออะไร - เดล
เดล สบายดีไหม
หวัดดี
คุณเก่งมาก
ผมกับภรรยาปลื้มเรื่อง...
เรื่องอะไรนะ ที่คุณเล่นบทศัลยแพทย์
ใช่
"คอลลิ่งดอกเตอร์ซันไชน์"
ใช่ สุดยอดหนัง
นี่ครับ
ขอบคุณมาก
โอเค
ขอโทษอีกครั้งที่มารบกวนพวกคุณ
ผมจะไปแล้ว
ขอบคุณสำหรับทุกอย่าง
ขอบคุณที่คอยปกป้องประชาชน
"ช่วยเราด้วย"
ยกมือขึ้นเหนือศีรษะ ทุกคน เดี๋ยวนี้
ไม่ๆ ล้อเล่นน่า
ล้อเล่นสินะ
ผมไม่ได้ล้อเล่นครับ
ไม่เอาน่า เข้าใจผิดกันชัดๆ
ช่วยพวกเราด้วย
- ใช่ - เขาจะฆ่าพวกเราทุกคน
กลับไปนั่งตามที่ ทุกคน กลับไปนั่งเดี๋ยวนี้
เขาบ้าไปแล้ว
กลับที่นั่งเดี๋ยวนี้
เงียบ ทุกคน กลับไปนั่งตามที่
นั่งลง เดี๋ยวนี้
เงียบ
- เขานี่แหละ - เขา
- ทุกคน - เขาจะฆ่าพวกเราทุกคน
หยุดพูด
คุณ
คุกเข่า ยกมือขึ้นเหนือศีรษะเดี๋ยวนี้
ใช่แล้ว
ขอบคุณ
แกซวยแน่
ต้องอย่างนี้สิ
พระเจ้าช่วย
ไอ้พวกเวรนี้ก็รวมหัวกับเขาด้วย ระวัง
- ใจเย็น - ไปตายซะเถอะ
- ใจเย็น - ไปตายซะ
ห้ามทุกคนขยับจนกว่าผมจะบอก
ห้ามใครขยับ
- ไม่ๆ - คุณทำอะไรน่ะ
เฮ้ๆ
- เล็งที่เขาสิ - อย่า
ขอบคุณ เดล
ดีมาก
เราทุกคนในครัวต้องสามัคคีกัน ไม่งั้นจะไม่มีอะไรสำเร็จ
เราทำงานกันเป็นทีม
คุณ...
มาร์โกจากเนแบรสกา
คุณทรยศต่อความไว้ใจอันศักดิ์สิทธิ์ ของพวกเรา
และคุณเผยธาตุแท้ให้เห็น ว่าคุณสะเพร่า
ผมคิดผิดไป
คุณมันตะกละ เห็นแก่ได้
เหมือนทุกคนที่เหลือ
จานสุดท้าย จัดจานในห้านาที
ทราบแล้ว เชฟ
ฉันไม่ชอบอาหารของคุณ
คุณพูดว่าอะไรนะ
ฉันบอกว่าฉันไม่ชอบอาหารของคุณ...
และอยากส่งมันกลับไป
เสียใจที่ได้ยินอย่างนั้น
คุณไม่ชอบอาหารของผมตรงไหน
อย่างแรกเลย...
คุณทำลายความเพลิดเพลินในการกิน
อาหารทุกจานที่คุณเสิร์ฟคืนนี้ เน้นไปทางด้านการฝึกปัญญา...
มากกว่าสิ่งที่คุณอยากจะนั่งกิน อย่างเพลิดเพลิน
เวลาฉันกินอาหารของคุณ...
รสชาติมันเหมือนขาดความรัก
ไร้สาระ เราทำอาหารด้วยความรักมาตลอด
- ใช่รึเปล่า - ใช่แล้ว เชฟ
ทุกคนรู้ว่า ความรักคือส่วนประกอบสำคัญที่สุด
งั้นคุณก็หลอกตัวเองอยู่
ไม่เอาน่า เชฟ นี่ไม่ใช่คืนแห่งความจริงที่บาดใจเหรอ
นี่คือความจริง คุณทำอาหารด้วยความลุ่มหลง...
ไม่ใช่ด้วยความรัก
ขนาดอาหารจานร้อนของคุณยังเย็น
คุณเป็นเชฟ
หน้าที่เดียวของคุณบนโลกนี้ คือการเสิร์ฟอาหารให้แก่ผู้คน...
ที่พวกเขาน่าจะชอบ และคุณล้มเหลว
คุณล้มเหลว
และคุณทำให้ฉันเบื่อ
และที่แย่ที่สุดก็คือ...
ฉันยังหิวแทบตายอยู่เลย
คุณยังหิวอยู่เหรอ
ใช่ ฉันยังหิวอยู่
หิวขนาดไหน
ไส้แทบขาด
แล้วคุณอยากกินอะไร
มีอะไรให้กินล่ะ
มีทุกอย่าง
รู้ไหมว่าฉันอยากกินอะไร
ว่ามาสิ
ชีสเบอร์เกอร์
เราทำชีสเบอร์เกอร์ให้ได้
ชีสเบอร์เกอร์ของแท้
ไม่ใช่ของเลิศหรู ดีคอนสตรักต์ล้ำสมัยไร้สาระ
ชีสเบอร์เกอร์ของแท้
ผมจะทำชีสเบอร์เกอร์ดั้งเดิมสุดอร่อยให้
คุณไม่น่าจะทำได้
ผมจะทำให้คุณรู้สึก เหมือนได้กินชีสเบอร์เกอร์ชิ้นแรกตั้งแต่เกิด
ชีสเบอร์เกอร์ถูกๆ ที่พ่อแม่คุณเกือบไม่มีปัญญาซื้อ
- งั้นจัดมา - เอาสุกระดับไหน
สุกกลาง ชีสอเมริกัน
ชีสอเมริกันเหมาะกับชีสเบอร์เกอร์ที่สุด...
เพราะมันละลายโดยไม่แตกตัว
ฉันต้องเสียตังค์เท่าไหร่
9.95 ดอลลาร์
มีเฟรนช์ฟรายส์ไหม
- นีลส์ - ครับ เชฟ
- เตาทอดยังเปิดอยู่ไหม - ครับ เชฟ
เอาแบบหั่นแท่งหนามีรอยหยัก หรือว่าหั่นแท่งบาง
นี่สิ...
ถึงจะเป็นชีสเบอร์เกอร์
ใช่
ชีสเบอร์เกอร์มันต้องแบบนี้
น่าเสียดาย เมื่อกี้หิวเลยอยากกินดะเลย
ผมเข้าใจ
ขอห่อที่เหลือกลับบ้านได้ไหม
ขอเวลาสักครู่
"จานเพิ่มเติม: ชีสเบอร์เกอร์"
"ชีสเบอร์เกอร์ที่ทำได้อย่างลงตัว"
ชีสเบอร์เกอร์ห่อกลับบ้าน
และถุงของขวัญ
ขอบคุณที่มาอุดหนุนที่ฮอว์ธอร์น
ขอบคุณ...
สำหรับทุกอย่าง
ก่อนเสิร์ฟจานสุดท้าย เราจำเป็นต้องขอเรียกเก็บเงิน
เราไม่รับทิป รวมถึงค่าตอบแทนใดๆ
และขอให้มีความสุขกับถุงของขวัญ
มีของดีอยู่ในนั้น
หนังสือข้อมูลผู้ผลิตวัตถุดิบของเรา...
กราโนลาทำเอง...
หนึ่งในนิ้วของดั๊ก เวร์ริค...
และสำเนาของเมนูในคืนนี้
ไม่ๆ
เดี๋ยวทางนิตยสารจ่ายให้
บอกแล้วว่าคุณจะไม่ได้ไปไหน
ขอบอกอีกครั้ง...
ขอบคุณที่มาอุดหนุนพวกเราในคืนนี้
คุณคือตัวแทนความบรรลัย ในศิลปะของผม...
และชีวิตของผม...
และบัดนี้คุณได้เป็นส่วนร่วมกับมัน
ส่วนร่วมของสิ่งที่ผมหวังว่า จะเป็นผลงานชิ้นโบแดง
และของหวานจานสุดท้ายของเรา คือการหักมุมคอมฟอร์ตฟู้ดฉบับดั้งเดิม
สมอร์
การทำลายล้างเพดานปากของมนุษย์ ที่รุนแรงที่สุดตั้งแต่เคยมีมา
ช็อกโกแลตคุณภาพต่ำ และวุ้นน้ำหวาน...
ที่ถูกยัดใส่ขนมปังกรอบแป้งโฮลวีต สำหรับอุตสาหกรรมขนาดใหญ่
ทุกอย่างของมันไม่มีประโยชน์เลย แต่เราก็ยังผูกมันไว้กับความบริสุทธิ์
กับชีวิตวัยเด็ก
แม่กับพ่อ
แต่สิ่งที่แปลงร่างเจ้าปีศาจร้ายตัวนี้คือไฟ
พระเจ้า
ไฟล้างบาป
มันหล่อเลี้ยงเรา ให้ความอบอุ่นแก่เรา...
สร้างสรรค์สิ่งใหม่แก่เรา หล่อหลอม...
และทำลายเรา
เราต้องอ้าแขนรับเปลวไฟ
ให้ตายเถอะ ติดสิ
เราต้องได้รับการชำระล้าง
ทำให้สะอาด
ดั่งผู้เสียสละ...
หรือพวกนอกคอก
เราจะได้เป็นพวกเดียวกัน...
และกลายเป็นคนใหม่
ขอบคุณ
ผมรักพวกคุณทุกคน
เรารักเชฟเช่นกัน
"สมอร์"
"มาร์ชเมลโลว์ ช็อกโกแลต ขนมปังกรอบ ลูกค้า พนักงาน ร้านอาหาร"
เมนูสยอง
บรรยายไทยโดย ฟ้าลั่น สนั่นหล้า